แคมป์ริมน้ำ พลาดไม่ได้ "ลูโบะดีแย" ป่าในเมืองกลางธรรมชาติ
ถ้านึกถึงสถานที่ท่องเที่ยวชุมชน ผ่อนคลายสไตล์แคมป์ปิ้งริมน้ำ บรรยากาศป่าในเมือง ท่ามกลางธรรมชาติ ในห้วงวันหยุด หลายๆ คน ก็ยังคงชื่นชอบ “ลูโบ๊ะดีแยแคมป์” ในพื้นที่บ้านปายอ หมู่ 2 ตำบลท่าสาป อำเภอเมือง จังหวัดยะลา ซึ่งห่างจากตัวเมืองยะลา ไปเพียง  2 กม. กว่าๆ ในห้วงปลายสัปดาห์ก็จะมีทั้งเยาวชน วัยทำงาน จากทั้งในพื้นที่จังหวัดยะลา จังหวัดปัตตานี พื้นที่อำเภอสะบ้าย้อย จังหวัดสงขลา ที่มักจะรวมกลุ่มกันขับขี่รถจักรยานยนต์ รถยนต์ หนีบรรยากาศวุ่นวายในเมือง หอบหิ้วสัมภาระอาหาร สำหรับปิ้ง ย่าง น้ำ ขนมทานเล่น เต้นท์ เพื่อมานอนพักค้างคืน ผ่อนคลายความเครียดโดยในปีนี้ “ลูโบ๊ะดีแยแคมป์” ได้เปิดเป็นปีที่ 2 เมื่อ 10 ก.ย. 64 ซึ่งก่อนหน้านี้ ได้รับผลกระทบจากน้ำท่วมทำให้ได้รับความเสียหายจนแทบไม่เหลืออะไร หลังจากที่ได้งบของ ศอ.บต. มาช่วยเหลือ ทำให้ทางกลุ่มเยาวชนได้ปรับปรุงซ่อมแซมและสานต่อการท่องเที่ยวชุมชนสไตล์แคมป์ปิ้งริมน้ำ จนกระทั่งเมื่อ 10 ก.ย. 64 สามารถกลับมาเปิดให้บริการนักท่องเที่ยวได้อีกครั้งจนถึงปัจจุบัน โดยจะมีทั้งที่หลบฝนของเต้นท์ จุดเช็คพอยท์ บันได เต้นท์ กระโจม ซึ่งทำให้กลายเป็นแรงดึงดูดใจให้กับคนที่ชอบการเที่ยวในรูปแบบแคมป์ปิ้งเป็นอย่างมากสำหรับผู้ที่ได้มาครั้งแรกและอีกหลาย ๆ คน ก็ยังคงประทับใจกับบรรยากาศท่ามกลางธรรมชาติ มุมสวยๆ รวมไปถึงคนในหมู่บ้านเอง ซึ่งทางกลุ่มได้เปิดให้ชาวบ้านในพื้นที่ ได้พาลูกหลานครอบครัวเข้ามานั่งพักผ่อน ดูบรรยากาศธรรมชาติริมน้ำกันได้ในบริเวณ “ลูโบ๊ะดีแยแคมป์” แต่ทั้งนี้ทุกคนก็จะต้องผ่านการตรวจคัดกรองตามมาตรการป้องกันโควิด-19 ด้วยนายยูกิฟลี เจะเตะ ตัวแทนเยาวชน บอกว่า หลังจากในปีนี้ “ลูโบ๊ะดีแยแคมป์” ได้พลิกโฉมใหม่ จะเห็นได้ว่าจากเดิมเมื่อปีที่แล้วที่ได้เปิดเมื่อ 12 พ.ย. 63 มีประชาชนมาเที่ยว 50% ขณะนี้เกิน 50% ไปจนถึง 100 ได้รับการตอบรับจากลูกค้าเป็นอย่างดี ผู้ใหญ่ เพจบางเพจ พอมาก็ลงโซเชียลเพื่อการรันตี ซึ่งแคมป์ของเราสามารถตอบโจทย์ของลูกค้า พื้นที่สวนแตกต่างกันไป ซึ่งเราจะเน้นแคมป์ปิ้งริมน้ำ โดยจุดเด่นไฮไลท์ของที่นี่ก็จะอยู่ที่ธรรมชาติที่สมบูรณ์แบบ ใช้ทรัพยากรในพื้นที่ให้เกิดประโยชน์สูงสุด แสดงให้เห็นถึงความสมบูรณ์ของธรรมชาติ อยู่ใกล้แม่น้ำ มีต้นไม้ ทุ่งหญ้าสวยจริงธรรมชาติที่สุดในขณะเดียวกัน ก็มีมาตรการป้องกันโควิดที่สอดคล้องกับทางจังหวัด เมื่อก่อนโควิด-19  รับ 80-100 หลังโควิด ก็จะเหลือ 40 คนต่อวัน โดยจะเปิดตั้งแต่วันพฤหัสบดีจนถึงวันอาทิตย์  และมีการบริหารจัดการในรูปแบบคูปอง ชี้แจงการเข้าพักแคมป์ เป็นกลุ่ม ราคา อาหารเช้าต่างๆ มีระบบการดูแลรักษาความปลอดภัยให้กับนักท่องเที่ยวก่อนเปิด “ลูโบ๊ะดีแยแคมป์” การตอบรับจากชาวบ้าน เยาวชน อาจจะยังไม่ถึงเป้าหมายที่ตั้งไว้ ปัจจุบันปี 2 เราได้เดิน ได้พิสูจน์ ทำให้ทางผู้ใหญ่เห็นด้วย สามารถดึงเยาวชนถึง 30 คน เข้ามามีส่วนเกี่ยวข้อง มีรายได้ เป็นการตอบรับที่ดีขึ้นจากเดิม ที่นี่สร้างขึ้นมาเป็นของเยาวชน ให้เยาวชนใน ม.2 มีงานทำ มีรายได้ ซึ่งเยาวชนเหล่านี้ก็จะมีผลต่อการพัฒนาหมู่บ้านเรา ชาวบ้านเยาวชนเองก็เห็นด้วย เราก็จะพยายามทำให้ดีที่สุดในส่วนของรายได้นั้น นอกจากจะมีการจัดสรรให้กับทางสมาชิกของกลุ่มที่เท่าเทียมกันตามหน้าที่แล้ว หลังหักค่าใช้จ่ายแต่ละเดือน เจ้าของที่ ค่าไฟและอื่นๆ ส่วนหนึ่งก็จะเก็บไว้มอบทุนให้เด็กกำพร้า คนยากไร้ ผู้ป่วยติดเตียงในหมู่บ้านด้วยสำหรับผู้ที่สนใจ ก็สามารถติดต่อได้ทางเพจ “ลูโบ๊ะดีแยแคมป์” โทรหาแอดมินก็ได้  จอง หรือ Walk-in พาเต้นท์มาเองก็ได้ ซึ่งจะมีแอดมินชี้แจงไปทางเพจ